**Plouă cu granule de frig pe aripa timpului înrourat de priviri**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe fiecare

palmă a timpului

plouă

cu granule de frig

căci iarna aceasta

și-a intrat în drepturi

e alb pământul

în culoarea aceasta a iernii

cu o mantie subțire

acoperit

și zâmbetul soarelui aproape

lipsit de putere

ne-a înflorit

iarna sub picioare

cu flori de gheață

și flori de omăt

într-o peliculă subțire de frig

pe fiecare înfășurându-ne

cu gust de umbră

și un subânțeles gust de secunde descojite

fiecare strigându-și numele pe

aripa timpului

înrourat de priviri

26-01-2-18 cluj